Na temelju članka 10. stavka 1. Pravilnika o financiranju udruga iz proračuna Grada Zagreba (Službeni glasnik Grada Zagreba 19/19 i 18/21 i 6/22) gradonačelnik Grada Zagreba objavljuje

**Javni natječaj za financiranje programa i projekata udruga iz područja mladih i izviđača iz Proračuna Grada Zagreba za 2022.**

**1. PREDMET JAVNOG NATJEČAJA**

Grad Zagreb poziva udruge i druge organizacije civilnoga društva koje su programski usmjerene na rad u području udruga mladih i izviđača da se prijave za financijsku podršku u provođenju programa i projekata iz toga područja.

Podnositelji prijava u skladu s ovim Javnim natječajem mogu prijaviti program ili projekt za sljedeća prioritetna područja:

1. **Podrška radu s mladima:**

* podrška klubovima za mlade
* podrška savjetovalištima za mlade
* podrška centrima za mlade.

1. **Aktivno sudjelovanje mladih u društvu:**

* podrška projektima kojima se organiziraju različite tematske aktivnosti usmjerene većem broju mladih
* podrška projektima kojima se potiče suradnja udruga mladih i za mlade s nadležnim tijelima, projektima osnaživanja manjih lokalnih organizacija za uključivanje u razvoj zajednice - podrška projektima i programima usmjerenim na aktivističko i volontersko djelovanje, podrška projektima i programima usmjerenim na aktivističko i volontersko djelovanje,
* podrška projektima i programima koji potiču uključivanje mladih u život lokalne zajednice kroz sportske aktivnosti,
* podrška projektima i programima koji potiču uključivanje mladih u život lokalne zajednice kroz kulturu i umjetnost,
* podrška projektima i programima izviđačkih udruga,
* podrška projektima i programima umrežavanja organizacija mladih i za mlade u svrhu kvalitetnog zagovaranja zajedničkih interesa i jačanja civilnog društva.

1. **Edukacija mladih o svijetu rada:**

* podrška projektima i programima edukacije mladih o radničkim pravima
* podrška projektima rada s mladima koji nisu u sustavu obrazovanja i osposobljavanja
* podrška projektima i programima edukacije mladih o samozapošljavanju i društvenom poduzetništvu
* podrška projektima i programima financijske pismenosti mladih.

**2. VRSTA I VISINA FINANCIJSKE POTPORE**

Financijska sredstva koja se dodjeljuju putem ovog Javnog natječaja odnose se na financiranje programa i projekata.

Ukupno planirana vrijednost Javnog natječaja za 2022. je 2.000.000,00kuna.

Iznosi financijskih sredstava koji se mogu prijaviti i ugovoriti po pojedinom projektu ili programu su: mali projekti ili programi od 10.000,00 do 20.000,00 kuna; srednji projekti ili programi od 20.001,00 do 50.000,00 kuna; veliki projekti ili programi od 50.001,00 do 100.000,00 kuna.

|  |  |  |  |
| --- | --- | --- | --- |
| ***BROJ PROGRAMA ILI PROJEKATA KOJI ĆE SE FINANCIRATI PO POJEDINOM PRIORITETNOM PODRUČJU*** | **Podrška radu s mladima** | **Aktivno sudjelovanje mladih u društvu** | **Edukacija mladih o svijetu rada** |
| **Veliki projekti ili programi** | 3 | 5 | 2 |
| **srednji projekti ili programi** | 5 | 5 | 4 |
| **Mali projekti ili programi** | 6 | 8 | 6 |

**3.**  **TKO SE MOŽE PRIJAVITI NA JAVNI NATJEČAJ**

* 1. Na Javni natječaj se mogu prijaviti udruge i druge organizacije civilnog društva, kada su one, u skladu s uvjetima Javnog natječaja prihvatljivi prijavitelji.
  2. Javni natječaj se **ne** odnosi na:

- financiranje programa i projekata ustanova, udruga i zaklada čiji je osnivač ili suosnivač Grad Zagreb ili Republika Hrvatska ili druga jedinica lokalne i područne (regionalne) samouprave,

- financiranje proizvodnje i objave programskih sadržaja u elektroničkim publikacijama koje provode udruge koje su upisane u Upisnik pružatelja elektroničkih publikacija koji vodi Vijeće za elektroničke medije,

- financiranje programa i projekata javnih potreba koje provode udruge i koji su u pojedinim područjima propisani posebnim zakonima,

- na programe i projekte u kojima Grad Zagreb sudjeluje kao partner ili suorganizator,

- dodjelu nefinancijske podrške u pravima, pokretninama i nekretninama namijenjene udrugama,

- sufinanciranje obveznog doprinosa korisnika financiranja za provedbu programa i projekata ugovorenih iz programa Europske unije, fondova Europske unije i inozemnih fondova,

- odobravanje financijske potpore udrugama iz razdjela Stručne službe Gradske skupštine Grada Zagreba.

Iz proračuna Grada Zagreba neće se financirati aktivnosti prijavitelja koje se u skladu s posebnim zakonom i drugim pozitivnim propisima smatraju gospodarskom djelatnošću.

Na Javni natječaj se ne mogu prijaviti odnosno nisu prihvatljivi prijavitelji političke stranke, vjerske zajednice, sindikati i udruge poslodavaca.

**4. UVJETI KOJE MORAJU ISPUNJAVATI PODNOSITELJI PRIJAVA NA JAVNI NATJEČAJ**

Podnositelji prijava na Javni natječaj moraju zadovoljavati sljedeće uvjete:

1. da su upisani u Registar udruga Republike Hrvatske ili u drugi odgovarajući registar i da imaju registrirano sjedište u gradu Zagrebu najmanje jednu godinu prije dana objave Javnog natječaja;

2. da su upisani u Registar neprofitnih organizacija;

3. da su osoba/e ovlaštene za zastupanje u mandatu;

4. da poštuju načelo transparentnosti u području financijskog izvještavanja na način

da, u skladu s propisima o financijskom poslovanju i računovodstvu neprofitnih

organizacija, imaju, putem Registra neprofitnih organizacija, javno objavljen godišnji

financijski izvještaj ili drugi financijski dokument za godinu koja prethodi objavi

Javnog natječaja;

5. da uredno ispunjavaju obveze iz svih prethodno sklopljenih ugovora i zaključaka o financiranju iz proračuna Grada Zagreba u godini koja prethodi raspisivanju Javnog natječaja;

6. da na Javni natječaj prijave najviše tri programa ili projekta na sve objavljene Javne natječaje za financiranje programa i projekata udruga iz Proračuna Grada Zagreba za 2022.;

7. da su korisnici programa i projekta građani grada Zagreba ili korisnici socijalnih usluga na temelju posebnih propisa, a koji se nalaze na području grada Zagreba;

8. da uredno plaćaju doprinose i poreze te druga davanja prema državnom proračunu i Proračunu Grada Zagreba;

9. da imaju organizacijske kapacitete i ljudske resurse za provedbu programa i projekata, obavljanje javnih ovlasti i pružanje socijalnih usluga te da su solventni;

10. da se protiv odgovorne osobe podnositelja prijave i voditelja programa ili projekta ne vodi kazneni postupak;

11. da za program i projekt nisu u cijelosti već odobrena sredstva iz drugih izvora u tekućoj godini;

12. da prijava na Javni natječaj sadrži sve podatke, dokumentaciju i popunjene obrasce određene Javnim natječajem.

Dokaze o ispunjavanju uvjeta iz točaka 1. do 5. pribavlja gradsko upravno tijelo koje provodi Javni natječaj.

**5. SADRŽAJ PRIJAVE I DOKUMENTACIJA KOJU PODNOSITELJ PRIJAVE MORA PRILOŽITI UZ PRIJAVU**

**5.1. Prijava na Javni natječaj mora sadržavati:**

1. A1- Prijavu na Javni natječaj ispunjenu elektroničkim putem i ispunjen A2 Troškovnik programa ili projekta; ispunjene i potpisane obrasce A3-Izjava o partnerstvu, A4-Životopis voditelja programa ili projekta i A5-Izjava o nepostojanju dvostrukog financiranja u 2022.;
2. uvjerenje da se protiv odgovorne osobe podnositelja prijave i voditelja programa ili projekta ne vodi kazneni postupak, ne starije od 6 mjeseci od dana objave Javnog natječaja;
3. dokaz o solventnosti podnositelja prijave (BON2, SOL2), ne stariji od 30 dana od dana objave Javnog natječaja;
4. potvrdu nadležne porezne uprave o nepostojanju duga prema državnom proračunu, ne stariju od 30 dana od dana objave Javnog natječaja;
5. potvrdu trgovačkog društva Gradsko stambeno - komunalno gospodarstvo d.o.o. o nepostojanju duga s osnove komunalne naknade, zakupa i najma, ne stariju od 30 dana od dana objave Javnog natječaja;

**5.2. Neobavezni dio prijave:**

* materijali o prezentaciji rada podnositelja prijave - isječci iz novina, brošure, publikacije i slično na najviše pet stranica.

**6. NAČIN PRIJAVE**

Prijava se podnosi isključivo u elektroničkom obliku putem *online* servisa e-Pisarnice koji se nalazi na internetskim stranicama Grada Zagreba www.zagreb.hr, link:

<https://e-pisarnica.zagreb.hr/ePisarnica/eIsprave2>.

Natječajna dokumentacija s Uputom za prijavitelje i Korisničkim uputama za rad s javnim dijelom modula ePrijavnicedostupna je na internetskoj stranici Grada Zagreba [www.zagreb.hr](http://www.zagreb.hr) .

Prijavu mora podnijeti osoba ovlaštena za zastupanje podnositelja prijave, koja da bi mogla pristupiti formi za popunjavanje prijave – ePrijavnica, prethodno treba aktivirati korisnički račun za pristup NIAS-u (Nacionalnom identifikacijskom i autentifikacijskom sustavu).

Podnositelji prijava svoje programe i projekte moraju prijaviti na propisanim obrascima u elektroničkom obliku, prema na njima istaknutim uputama i u skladu s Uputama za prijavitelje na Javni natječaj koje su sastavni dio natječajne dokumentacije.

Podnositelji prijava moraju u obrascima odgovoriti na sva pitanja i upisati sve tražene podatke. Sva pitanja u vezi s Javnim natječajem mogu se tijekom trajanja Javnog natječaja poslati na e-mail: [sport-mladi@zagreb.hr](mailto:sport-mladi@zagreb.hr), najkasnije 5 radnih dana prije isteka roka za predaju prijava na Javni natječaj. Pitanja s pripadajućim odgovorima nalazit će se, tijekom natječajnog roka, na web stranici Grada Zagreba www.zagreb.hr.

**7. ROK PODNOŠENJA PRIJAVE**

Rok za podnošenje prijava na Javni natječaj je **zaključno do 4. travnja 2022. do 16:00 sati.**

|  |
| --- |
| **8. PROGRAM I PROJEKT KOJI SE NEĆE RAZMATRATI** |

**Neće biti razmatrana prijava programa i projekta na Javni natječaj kada:**

* je podnesena nakon isteka roka za podnošenje prijava;
* je nepotpuna jer sadrži nečitljive dokaze, dokumentaciju i obrasce iz točke 5. ovog Javnog natječaja;
* se odnosi na financiranje iz točke 3.2 ovog Javnog natječaja;
* ne zadovoljava uvjete natječaja iz točke 4. ovog Javnog natječaja;
* je prijavljena na način suprotan točki 6. ovog Javnog natječaja;
* su podnesene više od tri prijave programa i projekta na sve objavljene Javne natječaje za financiranje programa i projekata udruga iz Proračuna Grada Zagreba za 2022.

Popis prijava koje ne ispunjavaju propisane uvjete Javnog natječaja biti će objavljen na internetskoj stranici Grada Zagreba u roku osam dana od dana utvrđivanja popisa.

Podnositelji prijava koje ne ispunjavaju propisane uvjete Javnog natječaja mogu, u roku osam dana od dana objavljivanja popisa, podnijeti prigovor gradonačelniku.

**9. MJERILA ZA OCJENJIVANJE I NAČIN PROCJENE PROGRAMA I PROJEKATA**

Programe i projekte prijavljene na Javni natječaj procjenjuje i boduje Povjerenstvo za ocjenjivanje prijavljenih programa i projekata prema kriterijima.

**9.1. Opći kriteriji za procjenu programa i projekata prijavljenih na Javni natječaj su:**

- usklađenost ciljeva programa i projekta s ciljevima i prioritetnim područjima strateških dokumenata iz područja Javnog natječaja za koje je projekt i program prijavljen;

- kvaliteta i sadržajna inovativnost prijavljenog programa i projekta;

- kvaliteta dosadašnjeg rada, uspjesi i iskustvo u provođenju programa i projekta podnositelja prijave;

- neposredna društvena korist za lokalnu zajednicu te doprinos razvoju civilnog društva;

- financijska, organizacijska i stručna sposobnost za provedbu programa i projekta;

- realan odnos troškova i očekivanih rezultata programa i projekta;

- procjena troškovnika programa i projekta;

- održivost programa i projekta;

- referencije u provođenju programa i projekata Europske unije.

**9.2. Posebni kriteriji za procjenu programa i projekata prijavljenih na Javni natječaj su:**

- originalnost/inovativnost programa u odnosu na sve pristigle prijave;

- uloga i važnost partnera u provođenju programa i projekta;

- uključenost volontera u provedbi programa i projekta;

Procjena i bodovanje programa i projekta provodi se na način kako je prikazano u Obrascu B2 koji je sastavni dio natječajne dokumentacije.

Prijavljeni programi i projekti koji prilikom postupka procjenjivanja ne ostvare minimalno 70 bodova, neće se financirati.

**10. NAČIN OBJAVE REZULTATA JAVNOG NATJEČAJA I PRAVO PRIGOVORA**

Odluku o odobravanju i neodobravanju financijskih sredstava donosi gradonačelnik, a objavljuje gradsko upravno tijelo nadležno za pojedino područje financiranja, u roku od osam dana od dana donošenja, na internetskoj stranici Grada Zagreba.

Na odluku o odobravanju i neodobravanju financijskih sredstava podnositelji prijava imaju pravo prigovora. Prigovor se može podnijeti samo zbog povrede postupka odobravanja financijskih sredstava utvrđenog Pravilnikom o financiranju udruga iz proračuna Grada Zagreba (Službeni glasnik Grada Zagreba 19/19, 18/21 i 6/22). Prigovor ne odgađa izvršenje navedene odluke niti daljnju provedbu natječajnog postupka.

**11. POTPISIVANJE UGOVORA O FINANCIRANJU**

Ukoliko je program ili projekt usmjeren na djecu kao potencijalne korisnike, korisnik financiranja će u sklopu dodatne dokumentacije prilikom sklapanja ugovora o financiranju za svaku osobu koja će kroz provedbu projektnih aktivnosti biti u kontaktu s djecom dostaviti **Uvjerenje da se ne vodi kazneni postupak i** **Izjavu o suglasnosti za uvid u kaznenu evidenciju.**

S korisnikom financiranja kojem je odobrena financijska potpora Grad Zagreb će potpisati ugovor o financiranju programa ili projekta najkasnije 30 dana od dana objave odluke o financiranju.

Financijska sredstva će biti doznačena u roku i na način određen ugovorom o financiranju programa ili projekta. Obrazac B1-Ugovor o financiranju programa ili projekta sastavni je dio natječajne dokumentacije i dostupan je na internetskoj stranici Grada Zagreba [www.zagreb.hr](http://www.zagreb.hr)

Ovaj Javni natječaj je objavljen **4. ožujka 2022.** na internetskoj stranici Grada Zagreba [www.zagreb.hr](http://www.zagreb.hr).